अभी तक रेडियो फीजी एकमात्र रेडियो स्टेशन था। लेकिन अब नवतरंग, रेडियो फीजी टू और बूला एफ.एम. ९८ हिंदी कार्यक्रम प्रसारित करने के लिए सामने आए। अब तो चौबीसों घंटे हिंदी कार्यक्रम प्रसारित होने लगे हैं। फीजी वन दूरदर्शन भी दिन में एक बार हिंदी में समाचार प्रस्तुत करता है और हर रविवार को झरोखा। समाचार पत्र के रूप में शांति दूत अग्रणी बना रहा और कुछ फुटकर समाचार पत्र भी सामने आए लेकिन अधिक समय तक ठहर न सके।